**GIMNAZIJA BELI MANASTIR**

KLASA: 602-03/21-01

URBROJ: 2100/21-21-01-301

**ŠKOLSKI KURIKULUM**

*Beli Manastir, rujan 2021.*

**UVOD**

Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa. Obuhvaća aktivnosti koje su specifične za školu o kojoj je riječ.

Školskim se kurikulumom utvrđuje:

- naziv aktivnosti

- nositelj aktivnosti

- ciljana skupina

- mjesto izvođenja aktivnosti

- planiran broj sati

- ishodi

- vrijeme realizacije

- potrebna sredstva

- način vrednovanja i korištenja rezultata

- povezanost s međupredmetnom temom.

 Također sadržava: osnovne podatke o školi, kalendar rada, ponudu izborne i fakultativne nastave te izvannastavnih aktivnosti.

**OSNOVNI PODATCI O ŠKOLI**

Naziv škole: Gimnazija Beli Manastir

Adresa škole: Školska 3, Beli Manastir, Osječko–baranjska županija

Šifra ustanove: 14-001-501

U školsku godinu 2021./2022. upisali smo jedan odjel prvog razreda te jedan odjel drugog, dva odjela trećeg i jedan odjel četvrtog razreda, dakle, ukupno pet odjela.

Ukupan broj učenika: 80

Ukupan broj odjela: 5

U Gimnaziji je ove godine zaposlen je trideset jedan radnik (dvadeset jedan predavač, ravnatelj, pedagoginja, dvije knjižničarke, tajnica, voditeljica računovodstva, administrator, dvije spremačice i domar) .

**CILJ I NAMJENA ŠKOLSKOG KURIKULUMA**

Cilj:

prepoznatljivost škole kao važne odgojno–obrazovne ustanove koja u svom okružju pruža svestran intelektualni, osobni, društveni i fizički razvoj učenika kao priprema za školovanje na fakultetima, visokim učilištima i za cjeloživotno obrazovanje.

Namjena:

Učenici: uspješnost učenika u nastavi, na državnoj maturi, natjecanjima i upisima na fakultete; prepoznati kompetencije učenika i motivirati ih za daljnji razvoj kroz nastavu i sve izvannastavne aktivnosti: razviti kreativnost i empatiju; proširiti školska znanja te obogatiti život škole; uvesti učenike u svijet znanstvenih istraživanja na zanimljiv način; omogućiti učenicima širenje spoznaja i iskustava i izvan školskog okruženja, prvenstveno kroz projektnu i terensku nastavu

Profesori: razvijanje kreativnosti profesora, sklonosti timskomu radu, motiviranje za stalno stručno usavršavanje te korištenje inovativnih metoda i oblika rada

Škola: razvijanje pozitivnih stavova, kritičkog mišljenja, uzajamnog poštovanja i samopoštovanja, stvaranje ugodnog ozračja u školi, prepoznatljivost škole pri upisu učenika

Roditelji: razvijanje suradničkog odnosa sa školom

Društveno okruženje: otvorenost suradnji

**KALENDAR RADA**

Nastava je započela 6. rujna. Trebala bi završiti 21. lipnja, odnosno 25. svibnja za maturante.

Prvo polugodište traje od 6. rujna do 23. prosinca 2021. , a drugo od 10. siječnja do 21. lipnja (za maturante, do 25. svibnja 2022. ) .

Odlukom Ministarstva znanosti i obrazovanja, tijekom nastavne godine planiraju se: jesenski odmor za učenike 2. i 3. studenoga 2021. , proljetni od 14. do 22. travnja 2022. dok će se zimski odmor organizirati u dva dijela: prvi, od 24. prosinca 2021. do 7. siječnja 2022. , a drugi od 21. do 25. veljače 2022.

Odlukom Školskoga odbora i Nastavničkoga vijeća, na Dan grada Beloga Manastira – 11. studenoga – neće biti nastave. Isto se odnosi i na 19. studenoga, petak nakon Dana sjećanja na žrtve Domovinskog rata i Dan sjećanja na žrtvu Vukovara i Škabrnje.

**IZBORNA I FAKULTATIVNA NASTAVA**

Kao izborni predmet, učenici drugoga razreda ove su godine odabrali Engleski jezik , učenici trećeg razreda Engleski jezik ili T. Z. K. , a četvrtog Matematiku.

Zainteresirani učenici trećeg razreda fakultativno uče talijanski, a zainteresirani učenici svih četiriju razreda srpski jezik.

Satnica izbornih i fakultativnih predmeta iznosi po dva sata tjedno po odgojno-obrazovnoj skupini.

**IZVANNASTAVNE I IZVANŠKOLSKE AKTIVNOSTI**

Tablice koje slijede prikazuju pojedinosti nekih aktivnosti posebnih za našu školu koje planiramo poduzeti ove školske godine, ukoliko to uvjeti omoguće:

|  |  |
| --- | --- |
| **Naziv aktivnosti, programa, projekta** | **Life is art, art is life, Erasmus +** |
| Nositeljice aktivnosti | Helena Čičin, prof. Filozofije, Logike i Etike (koordinatorica) , profesorice Ivana Knezović i Nina Savić |
| Broj učenika (iz kojih razreda) | 20 (1.-4.) |
| Mjesto izvođenja aktivnosti | Škola i školsko okruženje, online, Turska, Latvija, Grčka |
| Broj sati godišnje | 100 |
| Ciljevi aktivnosti | Razvijanje kreativnosti i suradničkog duha, bolje upoznavanje zavičajne baštine, stjecanje novih iskustava izvan ustaljenog, uobičajenog okružja, upoznavanje drugih zemalja i kultura, proširivanje vidika, povezivanje, utjecaj na život lokalne zajednice jačanjem međunarodnih veza |
| Ishodi aktivnosti | Učenici će predstaviti svoje kreativne uratke u školi i lokalnoj zajednici te u inozemstvu. Predstavit će zanimljivosti svoje zemlje i kraja u inozemstvu. Analizirat će uratke vršnjaka iz različitih zemalja. Uspoređivat će sličnosti i razlike između svoje i drugih zemalja. Primijenit će kreativnost u širem kontekstu. Budući da su je mnogi ranije držali za sebe i za uži krug ljudi, procijenit će njezin značaj općenito u životu i u novim situacijama. Izrazit će je na načine i u prigodama kako je dosad nisu izražavali. Primijenit će snalaženje u novim situacijama. |
| Vrijeme realizacije | Tijekom cijele školske godine |
| Način realizacije | Online, postavljanjem panoa u školi, izradom prezentacija, edukacijom za profesore (Turska) , razmjenom učenika (Letonija, Grčka) , e-Twinning |
| Troškovnik, potrebna sredstva | Financirano iz projekta Erasmus + |
| Način vrednovanja i način korištenja rezultata vrednovanja | Razgovor, pano, predstavljanje na webu, društvenim mrežama u medijima, e-Twinning |
| Povezanost s međupredmetnom temom | Osobni i socijalni razvoj, Građanski odgoj i obrazovanje, Uporaba IKT-a |

U slučaju da još nekoliko projekata u sklopu programa Erasmus + u kojima naša škola treba sudjelovati, bilo kao koordinator, bilo kao partner, bude prihvaćeno, moguće je da se s provedbom nekih od njih započne i ove školske godine, ovisno o rokovima zadanima po pojedinom projektu. Također je, ukoliko projektne aktivnosti to dopuste, moguće uključivanje kolega u već postojeći projekt.

|  |  |
| --- | --- |
| **Naziv aktivnosti, programa, projekta** | **,,Reci pravu stvar na pravom mjestu“ (Erasmus +)** |
| Nositeljica aktivnosti | Pedagoginja Nina Savić, prof. |
| Broj učenika (iz kojih razreda) | 1 (2.) |
| Mjesto izvođenja aktivnosti | Zadar |
| Broj sati godišnje | 40 |
| Ciljevi aktivnosti | razmjena znanja i uspješnih iskustava u provedbi Dijaloga EU s mladima (ex strukturirani dijalog) te raspravljanje o mogućnostima novih aktivnosti unutar škola |
| Ishodi aktivnosti | Školski će timovi provesti daljnje konzultacije te promovirati Dijalog EU u lokalnoj zajednici. Sudionica edukacije obavijestit će o njoj ostale članove Vijeća učenika i predložiti daljnje aktivnosti. |
| Vrijeme realizacije | 24.-26. rujna 2021. |
| Način realizacije | Putovanje autobusom, smještaj u hostelu |
| Troškovnik, potrebna sredstva | Aktivnost se financira posredstvom programa Erasmus +. |
| Način vrednovanja i način korištenja rezultata vrednovanja | Web, društvene mreže, rad Vijeća učenika, sudjelovanje u aktivnostima u lokalnoj zajednici |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Zelena čistka** |
| Nositelji aktivnosti | Ravnatelj Veljko Frank, prof. , prof. Biologije Anica Novokmet |
| Broj učenika (iz kojih razreda) | 14 (1.-4.) |
| Mjesto izvođenja aktivnosti | Okoliš škole |
| Broj sati godišnje | 4 |
| Ciljevi aktivnosti | Čišćenje okoliša škole |
| Ishodi aktivnosti | Učenici će primijeniti spoznaje i vrijednosti koje se odnose na očuvanje okoliša uz strukturirano i ugodno radno druženje. |
| Vrijeme realizacije | 17. rujna 2021. |
| Način realizacije | Ekološka akcija u okolici škole |
| Troškovnik, potrebna sredstva | Rukavice, maske, alat za čišćenje, vreće za smeće (Grad) ; okrepa (škola) |
| Način vrednovanja i način korištenja rezultata vrednovanja | Web |
| Povezanost s međupredmetnom temom | Održivi razvoj |

|  |  |
| --- | --- |
| **Naziv aktivnosti, programa, projekta** | **Posjet skloništu za životinje** |
| Nositelji aktivnosti | Helena Čičin, prof. Etike i pravoslavni vjeroučitelj Srđan Banda |
| Broj učenika (iz kojih razreda) | 22 (1.-4.) |
| Mjesto izvođenja aktivnosti | Sklonište za životinje Beli Manastir |
| Broj sati godišnje | 4 |
| Ciljevi aktivnosti | Podići razinu svijesti o potrebi zaštite životinja |
| Ishodi aktivnosti | Učenici će provjeriti način života životinja u skloništu te će doprinijeti poboljšanju njegovog kvaliteta. Razmislit će i raspraviti jesmo li dovoljno odgovorni prema životinjama. |
| Vrijeme realizacije | Tijekom prvoga polugodišta, ovisno o prilikama |
| Način realizacije | Terenska nastava Etike i Pravoslavnoga vjeronauka |
| Troškovnik, potrebna sredstva | Hrana za pse |
| Način vrednovanja i način korištenja rezultata vrednovanja | Predstavljanje na webu i društvenim mrežama, razgovor, poticajno vrednovanje na nastavi Etike |
| Povezanost s međupredmetnom temom | Održivi razvoj |

|  |  |
| --- | --- |
| **Naziv aktivnosti, programa, projekta** | **Ulažete li u svoje mentalno zdravlje** |
| Nositeljica aktivnosti | Anastazija Kalčić, prof. Psihologije |
| Broj učenika (iz kojih razreda) | 21 (3.) |
| Mjesto izvođenja aktivnosti | Škola |
| Broj sati godišnje | 2 |
| Ciljevi aktivnosti | Osmisliti na koji način osnažiti mentalno zdravlje |
| Ishodi aktivnosti | Učenici će izraditi pano i predložiti načine osnaživanja mentalnog zdravlja |
| Vrijeme realizacije | 4.-17. listopada 2021. |
| Način realizacije | Izrada panoa, razgovor |
| Troškovnik, potrebna sredstva | Nisu predviđeni posebni troškovi. |
| Način vrednovanja i način korištenja rezultata vrednovanja | Razgovor na satu i vrednovanje |
| Povezanost s međupredmetnom temom | Zdravlje |

|  |  |
| --- | --- |
| **Naziv aktivnosti, programa, projekta** | **Posjet vjerskim objektima** |
| Nositelji aktivnosti | Profesorica Etike, vjeroučitelji |
| Broj učenika (iz kojih razreda) | Oko 30 (1.-4.) |
| Mjesto izvođenja aktivnosti | Osijek |
| Broj sati godišnje | 15 |
| Ciljevi aktivnosti | Posjetiti vjerske različite kršćanske crkve i sinagogu u Osijeku |
| Ishodi aktivnosti | Učenici će razgledati, analizirati i usporediti različite vjerske objekte u Osijeku. |
| Vrijeme realizacije | Ožujak, 2022. |
| Način realizacije | Jednodnevna terenska nastava u Osijeku |
| Troškovnik, potrebna sredstva | Troškovi javnog prijevoza |
| Način vrednovanja i način korištenja rezultata vrednovanja | Razgovori i vrednovanje na nastavi |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Posjet Crvenomu križu Beli Manastir** |
| Nositelji aktivnosti | Helena Čičin, prof. Etike i pravoslavni vjeroučitelj Srđan Banda |
| Broj učenika (iz kojih razreda) | 22 (1.-4.) |
| Mjesto izvođenja aktivnosti | Crveni križ Beli Manastir |
| Broj sati godišnje | 2 |
| Ciljevi aktivnosti | Upoznati djelatnosti Crvenoga križa. |
| Ishodi aktivnosti | Učenici će opisati i analizirati rad Crvenoga križa Beli Manastir te razmisliti na koji način sami mogu doprinijeti humanitarnomu radu u svojoj zajednici (volontiranje) . |
| Vrijeme realizacije | Tijekom prvoga polugodišta, ovisi o prilikama |
| Način realizacije | Terenska nastava Etike i Pravoslavnoga vjeronauka |
| Troškovnik, potrebna sredstva | Nisu predviđeni posebni troškovi ni sredstva. |
| Način vrednovanja i način korištenja rezultata vrednovanja | Predstavljanje na webu i društvenim mrežama, poticajno vrednovanje na nastavi Etike |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Hrvatski kao nastavni predmet** |
| Nositeljica aktivnosti | Profesorica Hrvatskoga jezika Janja Matijević |
| Broj učenika (iz kojih razreda) | 40 (1.-4.) |
| Mjesto izvođenja aktivnosti | Zagreb |
| Broj sati godišnje | Oko 30 (realizacija i priprema) |
| Ciljevi aktivnosti | Istaknuti važnost Hrvatskoga jezika kao nastavnog predmeta |
| Ishodi aktivnosti | Učenici će na zabavan i zanimljiv primijeniti spoznaje iz Hrvatskoga jezika sudjelujući u interaktivnim igrama i radionicama. |
| Vrijeme realizacije | Studeni ili prosinac, 2021. ili siječanj, 2022. |
| Način realizacije | U suradnji s Carnetom, Odsjekom za kroatistiku Filozofskoga fakulteta Sveučilišta u Zagrebu, Hrvatskim filološkim društvom i Hrvatskim školskim muzejom |
| Troškovnik, potrebna sredstva | Cijena ulaznice (10 kuna po učeniku) + dogovorena cijena prijevoza do Zagreba, vjerojatno autobusom |
| Način vrednovanja i način korištenja rezultata vrednovanja | Web, vrednovanje na nastavi Hrvatskoga jezika |
| Povezanost s međupredmetnom temom | Upotreba IKT-a, Učiti kako učiti |

*Aktivnost se planira spojiti s drugim oblikom terenske nastave u Zagrebu, posjetom Saboru ili Adventu, ovisno o mogućnostima i okolnostima*

|  |  |
| --- | --- |
| **Naziv aktivnosti, programa, projekta** | **Posjet Hrvatskomu saboru** |
| Nositelj aktivnosti | Krunoslav Vukelić, prof. Politike i gospodarstva |
| Broj učenika (iz kojih razreda) | 40 (1.-4.) |
| Mjesto izvođenja aktivnosti | Zagreb |
| Broj sati godišnje | Oko 30 (realizacija i priprema) |
| Ciljevi aktivnosti | Posjetiti Hrvatski sabor |
| Ishodi aktivnosti | Učenici će opisati i analizirati ustroj način rada Hrvatskoga sabora. Postavit će saborskim zastupnicima pitanja koja ih zanimaju te analizirati njihove odgovore. |
| Vrijeme realizacije | studeni, 2021. |
| Način realizacije | Terenska nastava |
| Troškovnik, potrebna sredstva | 100-150 kuna po osobi |
| Način vrednovanja i način korištenja rezultata vrednovanja | Razgovor, web, društvene mreže, poticajno vrednovanje na nastavi Politike i gospodarstva |
| Povezanost s međupredmetnom temom | Građanski odgoj i obrazovanje |

*Vrijeme realizacije može varirati ovisno o epidemiološkim uvjetima i o terminu koji dobijemo u Hrvatskom saboru. Premda je sam posjet Hrvatskomu saboru dio terenske nastave Politike i gospodarstva te je namijenjen maturantima, putovanje će se ostvariti u suradnji s organizacijom drugog oblika terenske nastave u Zagrebu.*

|  |  |
| --- | --- |
| **Naziv aktivnosti, programa, projekta** | **Europsko statističko natjecanje** |
| Nositelj aktivnosti | Krunoslav Vukelić, prof. Politike i gospodarstva i Sociologije |
| Broj učenika (iz kojih razreda) | Ovisi o zanimanju učenika, formirat će se školski timovi koji će se natjecati. |
| Mjesto izvođenja aktivnosti | online |
| Broj sati godišnje | 50 |
| Ciljevi aktivnosti | Sudjelovati u europskom statističkom natjecanju i uvježbavati logičko i divergentno razmišljanje |
| Ishodi aktivnosti | Učenici će primijeniti spoznaje iz škole i života u rješavanju logičkih statsističkih zadataka. |
| Vrijeme realizacije | Od prosinca, 2021. do svibnja, 2022. |
| Način realizacije | Piprema učenika u samoj školi uživo ili pomoću digitalnih platformi; virtualno (samo natjecanje) |
| Troškovnik, potrebna sredstva | Nisu predviđeni posebni troškovi. |
| Način vrednovanja i način korištenja rezultata vrednovanja | Razgovor, web, društvene mreže, poticajno vrednovanje na nastavi , samovrednovanje učenika kroz pripremu i rezultate natjecanja |
| Povezanost s međupredmetnom temom | Upotreba IKT-a, Učiti kako učiti |

|  |  |
| --- | --- |
| **Naziv aktivnosti, programa, projekta** | **Go STEM** |
| Nositeljica aktivnosti | Ivana Knezović, prof. Fizike |
| Broj učenika (iz kojih razreda) | 16 (2.-4.) |
| Mjesto izvođenja aktivnosti | FERIT, Osijek |
| Broj sati godišnje | 20 |
| Ciljevi aktivnosti | Popularizacija znanosti |
| Ishodi aktivnosti | Učenici će aktivno sudjelovati u provedbi eksperimenata te primijeniti neke inženjerske vještine i nove tehnologije |
| Vrijeme realizacije | 15. rujna 2021. |
| Način realizacije | Terenska nastava |
| Troškovnik, potrebna sredstva | Cijena povratne karte Osijek-Beli Manastir (28,60 kn po osobi) |
| Način vrednovanja i način korištenja rezultata vrednovanja | Web, društvene mreže, formativno vrednovanje na nastavi Fizike |
| Povezanost s međupredmetnom temom | Upotreba IKT-a, Učiti kako učiti |

|  |  |
| --- | --- |
| **Naziv aktivnosti, programa, projekta** | **GIGADABAR, međunarodno natjecanje u računalnom razmišljanju** |
| Nositeljica aktivnosti | Ljiljana Jeftimir, prof. Informatike |
| Broj učenika (iz kojih razreda) | Zainteresirani učenici 1.-4.raz. |
| Mjesto izvođenja aktivnosti | online |
| Broj sati godišnje | 20 |
| Ciljevi aktivnosti | Razvijanje logičkog i računalnog razmišljanja |
| Ishodi aktivnosti | Učenici će rješavati i analizirati zanimljive logičke zadatke. Povezat će Informatiku i Logiku. Uočit će kako Informatika može biti uzbudljiva. |
| Vrijeme realizacije | Studeni, 2021. |
| Način realizacije | Pomoću CARNET-ova sustava |
| Troškovnik, potrebna sredstva | Nema troškova./računalo |
| Način vrednovanja i način korištenja rezultata vrednovanja | Analiza rezultata natjecanja, promicanje na školskom webu i društvenim mrežama |
| Povezanost s međupredmetnom temom | Uporaba IKT-a |

|  |  |
| --- | --- |
| **Naziv aktivnosti, programa, projekta** | **Večer matematike** |
| Nositeljica aktivnosti | Prof. Matematike |
| Broj učenika (iz kojih razreda) | 100-150 (1.-4. razred Gimnazije Beli Manastir i zainteresirani učenici drugih belomanastirskih škola) |
| Mjesto izvođenja aktivnosti | Škola |
| Broj sati godišnje | 10 |
| Ciljevi aktivnosti | Doživjeti matematiku na zabavan način |
| Ishodi aktivnosti | Učenici će rješavati zanimljive zadatke, družiti se i povezati matematiku sa svakodnevnicom. |
| Vrijeme realizacije | Prosinac, 2021. |
| Način realizacije | Rješavanje zanimljivih matematičkih zadataka kroz zabavu i povezanost s drugim predmetima i svakodnevnim životom; kreativne radionice |
| Troškovnik, potrebna sredstva | Moguće grickalice, sokovi, keksi (troškovi)/moguća upotreba računala, LCD-projektora i ostalih pomoćnih sredstava, sredstva za izradu materijala |
| Način vrednovanja i način korištenja rezultata vrednovanja | Razgovor, web, društvene mreže, formativno vrednovanje u nastavi Matematike |
| Povezanost s međupredmetnom temom | Uporaba IKT-a, Poduzetništvo |

|  |  |
| --- | --- |
| **Naziv aktivnosti, programa, projekta** | **Advent u Zagrebu** |
| Nositeljica aktivnosti | Ivana Knezović, prof. Fizike |
| Broj učenika (iz kojih razreda) | 60 (1.-4.) |
| Mjesto izvođenja aktivnosti | Zagreb |
| Broj sati godišnje | 30 |
| Ciljevi aktivnosti | Posjetiti Advent u Zagrebu |
| Ishodi aktivnosti | Učenici će iskusiti specifičnost adventskog razdoblja u Zagrebu. Zaključitt će za koje je sadržaje zanimanje najveće i analizirati zbog čega. |
| Vrijeme realizacije | Prosinac, 2021. |
| Način realizacije | Putovanje autobusom |
| Troškovnik, potrebna sredstva | Oko 100,00 kuna po osobi |
| Način vrednovanja i način korištenja rezultata vrednovanja | Web, razgovor, društvene mreže |
| Povezanost s međupredmetnom temom | Građanski odgoj i obrazovanje, Poduzetništvo |

|  |  |
| --- | --- |
| **Naziv aktivnosti, programa, projekta** | **Projekt ,,Hrvatski nacionalni parkovi“** |
| Nositelji aktivnosti | Vjekoslav Sučić, prof. Povijesti; moguća je međupredmetna suradnja u dogovoru s profesoricama Biologije, Engleskoga jezika i Geografije |
| Broj učenika (iz kojih razreda) | 43 (1. i 4.) |
| Mjesto izvođenja aktivnosti | Risnjak, Brijuni, Pula |
| Broj sati godišnje | 100 |
| Ciljevi aktivnosti | Upoznati s raznih aspekata hrvatske nacionalne parkove |
| Ishodi aktivnosti | Učenici će opisati i analizirati hrvatske nacionalne parkove s geografskog i povijesnog gledišta. Prepoznat će i imenovati njihove posebnosti, floru i faunu. Primijenit će znanje iz engleskoga jezika izrađujući plakat. |
| Vrijeme realizacije | Hrvatski nacionalni parkovi analizirat će se tijekom cijele školske godine. Sama bi se terenska nastava trebala izvesti u svibnju, 2022. |
| Način realizacije | Putovanje se predviđa autobusom, a smještaj u Puli. |
| Troškovnik, potrebna sredstva | Oko 1000,00 kuna |
| Način vrednovanja i način korištenja rezultata vrednovanja | Web, društvene mreže, učeničke prezentacije, razgovor |
| Povezanost s međupredmetnom temom | Upotreba IKT-a, Zdravlje, Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Obilježavanje Dana kruha** |
| Nositeljica aktivnosti | Ivana Knezović, prof. Fizike |
| Broj učenika (iz kojih razreda) | 80 (1.-4.) |
| Mjesto izvođenja aktivnosti | Škola, Jankovac |
| Broj sati godišnje | 30 |
| Ciljevi aktivnosti | Obilježiti Dane zahvalnosti za plodove zemlje |
| Ishodi aktivnosti | Učenici će primijeniti estetske kriterije za postavljanje i ukrašavanje štandova. |
| Vrijeme realizacije | Listopad, 2021. |
| Način realizacije | Učenici će postaviti prigodno ukrašene štandove. Razredni odjel čiji štand bude ocijenjen najljepšim, nagradit će se jednodnevnim izletom na Jankovac. |
| Troškovnik, potrebna sredstva | Ovisno o dogovoru s prijevoznikom, škola će izdvojiti sredstva za financiranje izleta. |
| Način vrednovanja i način korištenja rezultata vrednovanja | Odabrat će se povjerenstvo u čijem će sastavu biti profesori koji nisu razrednici. Povjerenstvo će većinom glasova odabrati najljepši štand. |
| Povezanost s međupredmetnom temom | Zdravlje, Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Natjecanje: ,,Koliko poznaješ Hrvatski sabor“** |
| Nositelji aktivnosti | Vjekoslav Sučić, prof. Povijesti i Krunoslav Vukelić, prof. Politike i gospodarstva |
| Broj učenika (iz kojih razreda) | Broj će ovisiti o interesu učenika (4.) . |
| Mjesto izvođenja aktivnosti | Online |
| Broj sati godišnje | 50 |
| Ciljevi aktivnosti | Sudjelovanje i postizanje što boljeg rezultata u državnom natjecanju na temu poznavanja Hrvatskoga sabora |
| Ishodi aktivnosti | Učenici će primijeniti spoznaje s nastave i ostala iskustva te će kroz sustav natjecanja vrednovati svoje znanje o Hrvatskom saboru i funkcioniranju hrvatskog parlamentarnog sustava. |
| Vrijeme realizacije | Profesori će pripremati zainteresirane učenike tijekom cijele godine. Prof. Vukelić u propisanom će terminu prijaviti učenike za natjecanje. Samo će se natjecanje održati 29. travnja 2022. |
| Način realizacije | Međupredmetna korelacija Povijesti i Politike i gospodarstva |
| Troškovnik, potrebna sredstva | Nisu predviđeni nikakvi posebni troškovi. |
| Način vrednovanja i način korištenja rezultata vrednovanja | Rezultat natjecanja, prezentacija na webu i društvenim mrežama, poticajno vrednovanje, samovrednovanje učenika |
| Povezanost s međupredmetnom temom | Građanski odgoj i obrazovanja |

|  |  |
| --- | --- |
| **Naziv aktivnosti, programa, projekta** | **Posjet Zagrebu i Krapini** |
| Nositeljica aktivnosti | Anica Novokmet, prof. Biologije Vjekoslav Sučić, prof. Povijesti |
| Broj učenika (iz kojih razreda) | 50 (1.-4.) |
| Mjesto izvođenja aktivnosti | Zagreb, Krapina |
| Broj sati godišnje | 30 |
| Ciljevi aktivnosti | Posjetiti Zagreb i Krapinu (botanički vrt u Zagrebu i Muzej krapinskih neandertalaca) |
| Ishodi aktivnosti | Učenici će provesti korisno i ugodno vrijeme u Zagrebu i Krapini. . Iskustveno će predstaviti i primijeniti gradivo iz Biologije i Povijesti. |
| Vrijeme realizacije | Listopad, 2021. |
| Način realizacije | Terenska nastava |
| Troškovnik, potrebna sredstva | 250-300 kuna po osobi |
| Način vrednovanja i način korištenja rezultata vrednovanja | Web, društvene mreže, razgovor, formativno vrednovanje |
| Povezanost s međupredmetnom temom | Održivi razvoj |

**NAČIN VREDNOVANJA I KORIŠTENJA REZULTATA VREDNOVANJA**

Ostvarivanje Kurikuluma ove školske godine, u velikoj će mjeri ovisiti o mjerama za suzbijanje pandemije COVID-19 koje budu na snazi, a čiju je dinamiku mijenjanja nemoguće predvidjeti.

Na kraju nastavne godine analizirat ćemo ostvarenost Kurikuluma te donijeti prijedloge za iduću školsku godinu u suglasnosti s nacionalnim Kurikulumom.

Predsjednik Školskoga odbora Ravnatelj

Vjekoslav Sučić, prof. Veljko Frank, prof

SADRŽAJ:

Uvod – 2

Osnovni podatci o školi – 3

Cilj i namjena školskog kurikuluma – 3

Kalendar rada – 4

Izborna i fakultativna nastava – 5

Izvannastavne i izvanškolske aktivnosti:

''Life is Art, Art is Life'' – 5

,,Reci pravu stvar na pravom mjestu“ – 7

Zelena čistka – 8

Posjet skloništu za životinje – 9

Ulažete li u svoje mentalno zdravlje – 10

Posjet vjerskim objektima – 11

Posjet Crvenomu križu Beli Manastir – 12

Hrvatski kao nastavni predmet – 13

Posjet Hrvatskomu saboru – 14

Europsko statističko natjecanje – 15

Go STEM – 16

GIGADABAR – 17

Večer matematike – 18

Advent u Zagrebu – 19

Hrvatski nacionalni parkovi – 20

Obilježavanje Dana kruha – 21

Natjecanje ,,Koliko poznaješ hrvatski sabor“ – 22

Posjet Zagrebu i Krapini – 23

Način vrednovanja i korištenja rezultata vrednovanja – 24